සත් පත්තිනි සෙත් ශාන්තිය වෙනුවෙන් කප් සිටුවීම ඊයේ පෙරවරුවේ සුබ මොහොතින් බොල්ගොඩ වයිට් ලෝටස් පරිශ්‍රයේදී සිදුකෙරුණේ හිරු මාධ්‍ය ජාලයේ සභාපති රේනෝ සිල්වා මහතාගේ ප්‍රධානත්වයෙන්.සත් පත්තිනි දෙවියන් මුල් කරගනිමින් රටට සහ සියලු පුරවැසියන්ට ආශිර්වාදය ලැබේවා යන ප්‍රාර්ථනයෙන් අප්‍රේල් 14 වනදා මැදියම් රැයේ ඇරඹෙන සෙත් ශාන්තිය අලුයම තුන දක්වා නවගමුව පුරාණ සත් පත්තිනි දේවාල පුදබිමේදී පැවැත්වෙනවා.ඒ අනුව අද පෙරවරු 8 සිට 11 දක්වා මොණරාගල රන්ගිරි පව්ව සීවලී දහම් නිකේතනය, කලාඔය විජය බෝධිරාජාරාමය සහ දිඹුලාගල සේනාසනයට පැමිණෙන සහල් සම්මාදම් කරන ශාන්තියේ යාත්‍රා දහවල් 12 සිට පස්වරු 2 දක්වා වැල්ලවාය නාගරික බෞද්ධ මන්දිරය, කරුවලගස්වැව විජයරාජ විහාරය සහ ශ්‍රී සද්ධාතිස්ස සේනාසනයට ළඟා වනවා.